b'\n_START_ARTICLE_\nRetikulosyytti\n_START_PARAGRAPH_\nRetikulosyytti (kreik. kytos = ontelo, solu) on nis\xc3\xa4kk\xc3\xa4iden punasolun ep\xc3\xa4kyps\xc3\xa4 muoto. Niit\xc3\xa4 vapautuu verenkiertoon, jossa ne kypsyv\xc3\xa4t lopullisesti. Retikulosyyteiss\xc3\xa4 ei ole en\xc3\xa4\xc3\xa4 tumaa, mutta niiss\xc3\xa4 on yh\xc3\xa4 mitokondrioita, Golgin laitteita ja ribosomeja. N\xc3\xa4iden soluelinten avulla syntetisoidaan hemoglobiinia ja muodostetaan solun tukirankaa._NEWLINE_Retikulosyytin nimi tulee sanasta "reticular", joka tarkoittaa verkkomaista. Nimitys johtuu ribosomi-RNA:sta, joka n\xc3\xa4ytt\xc3\xa4\xc3\xa4 sopivassa v\xc3\xa4rj\xc3\xa4yksess\xc3\xa4 verkkomaiselta._NEWLINE_Elimist\xc3\xb6n punasolum\xc3\xa4\xc3\xa4r\xc3\xa4n laskiessa, esimerkiksi verenvuodon  seurauksena, kasvaa punasolujen tuotanto luuytimess\xc3\xa4 ja retikulosyyttien osuus verenkierrossa. Retikulosyyttilaskennan avulla saadaan tarvittaessa luotettava kuva punasolujen muodostumisnopeudesta.'